

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXII** | **Čeminac, 14. kolovoza 2017.** | **Broj 8** |

***S A D R Ž A J***

**AKTI OPĆINSKOG VIJEĆA:**

|  |  |  |
| --- | --- | --- |
| **RBR** | **Naziv akta** | **Broj stranice** |
| 1. | Odluka o imenovanju članova Nadzornog odbora Centra poduzetništva Općine Čeminac | 2 |
| 2. | Odluka o imenovanju članova Nadzornog odbora tvrtke Komunalno d.o.o. | 3 |
| 3. | Odluka o sufinanciranju nabave udžbenika za učenike osnovne škole s područja Općine Čeminac | 4 |
| 4. | Odluka o stipendiranju srednjoškolaca i studenata s područja Općine Čeminac | 5 |
| 5. | Odluka o financiranju političkih aktivnosti iz Proračuna Općine Čeminac | 6 |
| 6. | Odluka o izradi projektne dokumentacije za kapitalne investicije na području Općine Čeminac | 7 |
| 7. | Odluka o izradi projektne dokumentacije za izgradnju biciklističke staze kroz Grabovac na međunarodnoj biciklističkoj ruti Dunav | 8 |
| 8. | Odluka o obilježavanju 85 godina postojanja HNK Grabovac | 9 |
| 9. | Odluka o određivanju pravnih osoba od interesa za sustav civilne zaštite u Općini Čeminac | 10 |
| 11. | Odluka o poništavanju Rješenja o oslobađanju od plaćanja komunalnog doprinosa | 11 |

**AKTI OPĆINSKOG NAČELNIKA:**

|  |  |  |
| --- | --- | --- |
| **RBR** | **Naziv akta** | **Broj stranice** |
| 1. | Odluka o osnivanju Stožera civilne zaštite | 13 |

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o imenovanju članova Nadzornog odbora**

**Centra poduzetništva**

**Općine Čeminac**

**I.**

Općinsko vijeće donosi Odluku o imenovanju članova Nadzornog odbora Centra poduzetništva Općine Čeminac.

**II.**

U Nadzorni odbor se imenuju:

1. Anuša Rešetar

2. Tanja Prugovečki

3. Anita Cvitkušić

4. Ivana Viljevac

5. Ljiljana Bajčinovci

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA:024-01/16-01/0004

UR.BROJ:2100/05-03-17-2

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o imenovanju članova Nadzornog odbora**

**tvrtke Komunalno d.o.o.**

**I.**

Općinsko vijeće donosi Odluku o imenovanju članova Nadzornog odbora tvrtke Komunalno d.o.o.

**II.**

U Nadzorni odbor se imenuju:

1. Mario Kralj

2. Ivan Žulj

3. Boško Maravić

4. Ivica Martinić

5. Zlatko Pinjuh

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 024-01/16-01/0003

UR.BROJ: 2100/05-03-17-2

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o sufinanciranju nabave udžbenika za učenike**

**osnovne škole s područja Općine Čeminac**

**I.**

Općina Čeminacsufinanciratće nabavu udžbenika za učenike osnovne škole s područja Općine Čeminac u školskoj godini 2017./2018., i to:

* 630,00 kuna po učeniku za prvi razred osnovne škole i
* 500,00 kuna po učeniku ostalih razreda osnovne škole (od drugog do osmog razreda).

**II.**

Navedena sredstva bit će isplaćena iz Proračuna Općine Čeminac, aktivnost 1013A100008 – Sufinanciranje knjiga za učenike osnovne škole od prvog do osmog razreda, u gotovini, roditeljima/skrbnicima učenika,a temeljem prijava izvršenih nakon javnog poziva Općine Čeminac.

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 402-07/17-01/0005

UR.BROJ:2100/05-03-17-1

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 2. sjednici održanoj dana 12. kolovoza 2017. godine, donosi

**ODLUKU**

**o stipendiranju srednjoškolaca i studenata**

**s područja Općine Čeminac**

**I.**

Svi učenici srednjih škola, koji su s područja Općine Čeminac, ostvaruju pravo na mjesečnu stipendiju u iznosu od 350,00 kuna po učeniku, počevši od 01. rujna do 31. prosinca 2017. godine.

**II.**

Svi redoviti i izvanredni studenti s područja Općine Čeminac ostvaruju pravo na mjesečnu stipendiju u iznosu od 750,00 kuna, u periodu od 01. listopada do 31. prosinca 2017. godine.

**III.**

Status srednjoškolca odnosno studenta dokazuje se potvrdom srednje škole odnosno fakulteta za nastavnu odnosno akademsku godinu 2017/2018.

**IV.**

Učenicima srednjih škola, te redovitim i izvanrednim studentima s područja Općine Čeminac, koji ostvaruju pravo na mjesečne stipendije, stipendije neće biti isplaćene ukoliko kućanstvo u kojem žive ima dugovanje prema proračunu Općine Čeminac po bilo kojoj osnovi.

**V.**

U slučajevima iz točke IV. ove Odluke stipendije će biti isplaćene odmah po podmirenju evidentiranih dugovanja.

**VI.**

Ova Odluka stupa na snagu osmog dana od dana objave u 'Službenom glasniku' Općine Čeminac.

KLASA: 604-02/17-20/0001

UR.BROJ: 2100/05-03-17-1

Čeminac, 12. kolovoza2017. godine

Predsjednik

Općinskog vijeća

Mario Kralj, v.r.

Na temelju članka 5. Zakona o financiranju političkih aktivnosti i izborne promidžbe (NN 24/11, 61/11, 27/13, 02/14, 96/16 i 70/17) i članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o financiranju političkih aktivnosti**

**iz Proračuna Općine Čeminac**

**I.**

Političkim strankama i nezavisnim vijećnicima, koji u Općinskom vijeću Općine Čeminac imaju najmanje jednog vijećnika, pripadaju sredstva za godišnje financiranje u iznosu od 100,00 kuna po vijećniku godišnje.

Za svakog izabranog vijećnika podzastupljenog spola, političkoj stranci, odnosno nezavisnom vijećniku, sredstva se uvećavaju za 10% iznosa predviđenog po svakom vijećniku.

**II.**

Sredstva iz točke I. ove Odluke isplaćivat će se iz Proračuna Općine Čeminac, na žiro-račun političke stranke, odnosno na poseban žiro-račun nezavisnog vijećnika otvoren za politički rad, a doznačivat će se tromjesečno u jednakim iznosima.

**III.**

Sredstva potrebna za provedbu ove Odluke planirat će se u Proračunu Općine Čeminac.

**IV.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 402-08/17-01/0019

UR.BROJ: 2100/05-03-17-1

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o izradi projektne dokumentacije za kapitalne investicije**

**na području Općine Čeminac**

**I.**

Općina Čeminac pristupit će izradi projektne dokumentacije za kapitalne investicije na području Općine Čeminac – Sportsko-rekreacijski centar Grabovac, Sportska dvorana Čeminac, Stadion Kozarac i Kuća oproštaja u Grabovcu.

**II.**

Ovlašćuju se općinski načelnik i Jedinstveni upravni odjel Općine Čeminac na poduzimanje svih radnji potrebnih za izradu potrebne dokumentacije za navedene projekte.

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 361-03/17-01/0008

UR.BROJ:2100/05-03-17-1

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o izradi projektne dokumentacije za izgradnju**

**biciklističke staze kroz Grabovac**

**na međunarodnoj biciklističkoj ruti Dunav**

**I.**

Općina Čeminac pristupit će izradi projektne dokumentacije za izgradnju biciklističke staze kroz Grabovac, a koja se nalazi na međunarodnoj biciklističkoj ruti Dunav.

**II.**

Ovlašćuju se općinski načelnik i Jedinstveni upravni odjel Općine Čeminac na poduzimanje svih radnji potrebnih za izradu potrebne dokumentacije za navedene projekte.

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 350-01/17-01/0001

UR.BROJ:2100/05-03-17-1

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 02. sjednici održanoj dana 12. kolovoza 2017. godine, donosi

**ODLUKU**

**o obilježavanju 85 godina postojanja HNK Grabovac**

**I.**

Općina Čeminac će u rujnu 2017. godine obilježiti 85 godina postojanja HNK Grabovac.

**II.**

Za navedenu proslavu iz Proračuna Općine Čeminac, aktivnost: 1009A100003 - Sufinanciranje manifestacija i kulturnih događaja, će biti osigurano 20.000,00 kuna.

**III.**

Ova odluka stupa na snagu osmog dana od dana objave u 'Službenom glasniku' Općine Čeminac.

KLASA: 402-10/17-01/0011

UR.BROJ: 2100/05-03-17-1

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Temeljem članka 17. stavak 1. podstavak 3. Zakona o sustavu civilne zaštite („Narodne novine“ broj 82/15), članka 29. Statuta Općine Čeminac „Službeni glasnik“ Općine Čeminac,,broj 01/13 Općinsko vijeće Općine Čeminac na svojoj 2. sjednici održanoj dana 12. kolovoza 2017. godine , donosi :

**ODLUKU**

**o određivanju pravnih osoba od interesa za sustav civilne zaštite**

**u Općini Čeminac**

Članak 1.

Pravne osobe od interesa za sustav civilne zaštite na području Općine Čeminac su:

1. Vatrogasna zajednica Općine Čeminac , Čeminac, Nova 5

Članak 2.

Udruge od značaja za sustav civilne zašite na području Općine Čeminac su:

1. Lovačko društvo „Jarebica“, Čeminac, Stjepana Radića bb

2. Udruga žena „Ivančice“ Čeminac, Čeminac, Matije Gupca 1

Članak 3.

Pravne osobe od interesa za sustav civilne zaštite Općine Čeminac su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Općine Čeminac.

Članak 4.

Pravne osobe iz članka 1. i 2. ove Odluke su dio operativnih snaga sustava civilne zaštite Općine Čeminac .

Članak 5.

Pravnim osobama iz članaka 1. i 2. ove Odluke izvršno tijelo dostaviti će kopiju Plana zaštite i spašavanja te civilne zaštite, koji će sadržavati točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

Članak 6.

Temeljem dostavljenih mjera i aktivnosti, pravne osobe od interesa za sustav civilne zaštite Općine Čeminac u svojim operativnim planovima planirati će provedbu dobivenih mjera i aktivnosti.

Članak 7.

Po jedan primjerak (kopija) Općina Čeminac će dostaviti svakoj pravnoj osobi (Članak 1.) i udruzi (članak 2. ) navedenoj u ovoj Odluci te Područnom uredu za zaštitu i spašavanje Osijek.

Članak 8.

Ova Odluka stupa na snagu osmog dana od dana objave u „Službenom glasniku“ Općine Čeminac

KLASA: 810-01/17-01/0004

URBROJ: 2100/05-03/17-1

Čeminac, 12.kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 29. Statuta Općine Čeminac ('Službeni glasnik' Općine Čeminac broj: 1/13), Općinsko vijeće Općine Čeminac, na 2. sjednici održanoj dana 12. kolovoza 2017. godine, donosi

**ODLUKU**

**O PONIŠTAVANJU**

**Rješenja o oslobađanju od plaćanja komunalnog doprinosa**

**I.**

**PONIŠTAVA SE** Rješenje o oslobađanju od plaćanja komunalnog doprinosa od 02. listopada 2013. godine, KLASA: 363-05/13-02/3, UR.BROJ: 2100/05-03-13-3 kojim je Gospodarstvo Jumić d.o.o. Grabovac oslobođeno plaćanja komunalnog doprinosa u iznosu od 20.000,00 kuna.

**II.**

Ova Odluka stupa na snagu osmog dana od objave u Službenom glasniku.

**O b r a z l o ž e nj e**

Dana 20. prosinca 2016. godine Upravni sud u Osijeku donio je presudu broj 2 UsI-1133/16-9 kojom se poništava Odluka Općinskog vijeća Općine Čeminac KLASA: 363-05/13-02/3, UR.BROJ: 2100/05-03-15-4 od 11.12.2015. godine te se predmet vraća na ponovni postupak. Nakon donošenja nove Odluke, dana 10. srpnja 2017. godine Upravni sud u Osijeku je donio presudu broj 9 UsI-131/17-8 kojom se poništava Odluka Općinskog vijeća Općine Čeminac KLASA: 363-05/15-01/39, UR.BROJ: 2100/05-03-17-43 od 21.01.2017. godine te se predmet vraća na ponovni postupak.

Sukladno Članku 81. stavku 2. Zakona o upravnim sporovima (NN 152/14) Općinsko vijeće Općine Čeminac je, u roku od 60 dana od dana dostave pravomoćne presude (rok za izvršenje je 02. listopada 2017. godine), a uvažavajući pravno shvaćanje i primjedbe Suda, pristupilo ponovnom preispitivanju svoje Odluke, izvršilo ispitni postupak te utvrdilo slijedeće:

Dana 02. listopada 2013. godine Općinsko vijeće Općine Čeminac donijelo je Rješenje kojim je tvrtka Gospodarstvo Jumić d.o.o. Grabovac oslobođena plaćanja komunalnog doprinosa u iznosu od 20.000,00 kuna.

Sukladno Članku 92. Statuta Općine Čeminac ('Službeni glasnik' Općine Čeminac 01/13), 'Općinsko vijeće Općine Čeminac donosi rješenja i druge pojedinačne akte kada u skladu sa Zakonom rješava o pojedinačnim stvarima.'

Člankom 31. stavkom 7. Zakona o komunalnom gospodarstvu (NN 26/03 - pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13 i 147/14), koji uređuje pitanja komunalnog doprinosa, propisano je da predstavničko tijelo jedinice lokalne samouprave donosi Odluku o komunalnom doprinosu u kojoj se, između ostalog, utvrđuju opći uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa.

Sukladno navedenom, Općinsko vijeće Općine Čeminacje donijelo Odluku o komunalnom doprinosu Općine Čeminac ('Službeni glasnik' Općine Čemninac 04/11) te uvjete za oslobađanje od plaćanja utvrdilo u Članku 12. Odluke.

Člankom 32. Zakona o komunalnom gospodarstvu propisano je da Rješenje o komunalnom doprinosu donosi upravno tijelo jedinice lokalne samouprave nadležno za komunalno gospodarstvo, na temelju Odluke o komunalnom doprinosu, što je u konkretnom slučaju Jedinstveni upravni odjel Općine Čeminac, a što je razvidno i iz Članka 8. Odluke o komunalnom doprinosu Općine Čeminac.

Analogno, kako donosi Rješenje o obvezi plaćanja, Jedinstveni upravni odjel donosi i Rješenje kojim se obveznik, u cijelosti ili djelomično, oslobađa plaćanja komunalnog doprinosa – ukoliko za to postoji Odluka Općinskog vijeća (kao pojedinačni akt donesen temeljem općeg akta Općinskog vijeća), a što je vidljivo i iz Članka 12. stavka 2. Odluke o komunalnom doprinosu Općine Čeminac u kojem se jasno navodi da općinski načelnik poseban Sporazum s investitorima sklapa - temeljem Odluke općinskog vijeća, a ne temeljem Rješenja.

U svjetlu važećih zakona u Republici Hrvatskoj treba napomenuti da je Jedinstveni upravni odjel 12. rujna 2013. godine donio Rješenje KLASA: UP/I 363-05/13-01/24, UR.BROJ: 2100/05-04-13-6 kojim je tvrtku Gospodarstvo Jumić d.o.o. Grabovac obvezao na plaćanje komunalnog doprinosa. Navedeno je Rješenje postalo i pravomoćno i izvršno dana 27. rujna 2013. godine. Međutim, dana 02. listopada 2013. godine Općinsko vijeće, u neupravnom postupku (iako je riječ o pitanju o kojem se sukladno Zakonu o komunalnom gospodarstvu, koji je Zakon 'krovni Zakon' i predstavlja lexspecialis po pitanju komunalnog doprinosa, može rješavati isključivo u upravnom postupku) donosi Rješenje (koje sukladno Zakonu o općem upravnom postupku, kao i temeljem Zakona o komunalnom gospodarstvu, mora sadržavati uputu o pravnom lijeku) kojim rješava već pravomoćno riješeno pitanje (a što je u suprotnosti sa Člankom 129. stavkom 2. točkom 2. Zakona o općem upravnom postupku – NN 47/09).

Općinsko vijeće Općine Čeminac, dakle, nije bilo nadležno za donošenje Rješenja o oslobađanju od plaćanja komunalnog doprinosa jer je to u suprotnosti sa: Zakonom o komunalnom gospodarstvu - prema kojem Rješenje o komunalnom doprinosu donosi upravno tijelo, a ne predstavničko tijelo (Članak 32.), Statutom Općine Čeminac- prema kojem Općinsko vijeće donosi Rješenja samo kada, u skladu sa zakonom, rješava o pojedinačnim stvarima, što ovdje nije slučaj (Članak 92.) te Odlukom o komunalnom doprinosu Općine Čeminac– prema kojoj do sklapanja posebnog Sporazuma dolazi na temelju Odluke općinskog vijeća (Članak 12. stavak 2.).

Općinsko vijeće Općine Čeminac je, sukladno Odluci o komunalnom doprinosu Općine Čeminac, bilo ovlašteno donijeti samo – posebnu/pojedinačnu Odluku temeljem koje tvrtku Gospodarstvo Jumić d.o.o. oslobađa od plaćanja komunalnog doprinosa (nikako Rješenje koje je doneseno u neupravnom postupku i bez upute o pravnom lijeku) i nakon koje je Jedinstveni upravni odjel Općine Čeminac(sukladno Zakonu o komunalnom gospodarstvu) o istome, kao upravno i izvršno tijelo, i u smislu Zakona o komunalnom gospodarstvu te sukladno Članku 123. stavku 1. točci 1. Zakona o općem upravnom postupku (NN 47/09), po službenoj trebao obnoviti postupak te o predmetnom pitanju donijeti novo Rješenje.

Slijedom svega navedenog, a sve a primjenom Članka 129. stavka 2. točke 1. i 2., riješeno je kao u izreci ove Odluke.

KLASA:363-05/15-01/39

UR.BROJ:2100/05-03-17-52

Čeminac, 12. kolovoza 2017. godine

Predsjednik

Općinskog vijeća

Mario Kralj, v.r.

Na temelju članka 24. stavka 1. Zakona o sustavu civilne zaštite (NN 82/15) i članka 6. stavka 1. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN 37/16), i članka 55. Statuta Općine Čeminac (‘Službeni glasnik’ Općine Čeminac 01/13) općinski načelnik Općine Čeminac dana 31. srpnja 2017. godine, d o n o s i

**ODLUKU**

**o osnivanju Stožera civilne zaštite Općine Čeminac te imenovanju**

**načelnika, zamjenika načelnika i članova Stožera civilne zaštite Općine Čeminac**

**Članak 1**.

Ovom odlukom se osniva Stožer civilne zaštite Općine Čeminac s imenovanim članovima stožera, od kojih se dio imenuje po dužnosti, i to: predstavnici službi koji se civilnom zaštitom bave kao redovnom djelatnošću, djelatnici temeljnih operativnih snaga civilne zaštite:

- Predstavnik vatrogastva

- Predstavnik DUZS-a, Područnog ureda za zaštitu i spašavanje Osijek

- Predstavnik Policijske uprave Osječko-baranjske, Policijske postaje Beli Manastir

- Predstavnik Crvenog križa

- Predstavnik Doma zdravlja Beli Manastir

**Članak 2**.

Stožer civilne zaštite Općine Čeminac osniva se kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

**Članak 3**.

U Stožer civilne zaštite Općine Čeminac imenuju se:

1. Anuša Rešetar, (zamjenica načelnika Općine Čeminac), Načelnik stožer

2. Dražen Jurak, (zapovjednik Vatrogasne zajednice Općine Čeminac), Zamjenik načelnika

stožera

3. Svetomir Mihajlović, (predstavnik DUZS-Osijek), član stožera

4. Predrag Prekodravac, (predstavnik PU Osječko-baranjske, načelnik PP Beli Manastir), član

stožera

5. Jovan Bulajić, (predstavnik Crvenog križa, GDCK Beli Manastir), član stožera

6. Daliborka Ivić, (predstavnica Doma zdravlja Beli Manastir), član stožera

7. Dominik Janoš, (predstavnik komunalne tvrtke “Baranjska čistoća d.o.o.”), član stožera

8. Mario Kovač, (direktor komunalne tvrtke ‘Baranjski vodovod d.o.o.’), član stožera

9. Josip Crnčan (predstavnik Općine Čeminac, upravitelj Vlastitog pogona), član stožera

10. Ivana Viljevac (predstavnica Općine Čeminac, službenica u Jedinstvenom upravnom odjelu), član

stožera

**Članak 4.**

Pozivanje i aktiviranje stožera civilne zaštite nalaže načelnik stožera, a provodi se prema planovima djelovanja civilne zaštite.

**Članak 5.**

Radom stožera civilne zaštite rukovodi načelnik stožera, u slučaju spriječenosti načelnika zamjenjuje ga njegov zamjenik. Kada se proglasi velika nesreća rukovođenje preuzima načelnik općine (izvršno tijelo jedinice lokalne samouprave).

**Članak 6.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na području Općine Čeminac, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 7.**

JUO Općine Čeminac obavlja administrativne i tehničke poslove za stožer civilne zaštite, te im osigurava uvjete za rad.

**Članak 8.**

Stupanjem na snagu ove Odluke prestaje važiti Odluka o imenovanju Stožera zaštite i spašavanja Općine Čeminac (KLASA: 810-03/15-01/4, UR.BROJ: 2100/05-03-15-2) od 14. svibnja 2015. godine.

**Članak 9.**

Ova Odluka stupa na snagu danom donošenja, a objavit će se u ‘Službenom glasniku’ Općine Čeminac.

KLASA: 810-01/17-01/0003

UR.BROJ: 2100/05-02-17-7

Čeminac, 31. srpnja 2017. godine

Općinski načelnik dr. Zlatko Pinjuh, spec. hitne medicine, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**